ПРИРОДНИ НАУКИ

**ОТПАД И РЕЦИКЛИРАЊЕ**

* Ученикот треба да се запознае со различни начини како да се грижи за животната средина.
* Ајде да се потсетиме!

Природа е с**é она што нé опкружува: земјата, водата, воздухот,животните, растенијата и човекот.**

**Земјата, водата и воздухот не се раѓаат, не се развиваат, не умираат.Тие не се живи и затоа спаѓаат во нежива природа.**

**Растенијата, животните и човекот се раѓаат, се развиваат, се хранат, дишат, достигнуваат одредена старост и умираат.Тие се живи и спаѓаат во жива природа.**

**Растенијата, животните и човекот се зависни едни од други, но тие зависат и од неживата природа. Но, и неживата природа зависи од човекот.Човекот успева секојдневно да ја менува природата за своите потреби, гради населби, патишта, училишта и сето тоа е разбирливо. Но, многу е тажно кога човекот со своите постапки ја уништува, загадува природата.**

**Затоа должност на секој од нас е да се грижи за зачувување на природата.**

Во природата има место за сите: за луѓето, за растенијата, за животните. Сите се дел од природата!

Ако се сакаш самиот себе и тие околу тебе- ЧУВАЈ ЈА ПРИРОДАТА!



* Како можете вие драги наши ученици да помогнете?

Клучевите од нашата планета се сега и кај вас, а тоа значи дека и вие треба да се грижите за нашата планета. Иднината на сите нас е во ваши раце.Затоа, сите заедно мораме да спречиме следните генерации да не ги прават истите грешки и да научиме, да се едуцираме како да изградиме еден поубав, подобар свет за сите нас.

Размислете и одговорете усно на прашањето:

Што е отпад?

* Потоа погледни го видеото како влијае отпадот на животната средина и како можеме да се справиме со него.
* На крај изработи го дадениот работен лист.